FirmastAmbrella tähendab jõudu, on kaitse vihma ja päikese eest ning silmapaistev sümbol. ReferentsidKliendid annavad hinnangu, milline on olnud senine koostöö. GaleriiFotod meie kaasabil teostatud projektidest, äriplaanidest, reklaamidest. KontaktVõta Ambrella staabiga ühendust, saada meile kiri või helista!
#000001
Uue toote turule toomise meistriklass tuleb taas
#000003
EAS pakub 2020. aasta esimeses pooles ettevõtjatele suurepärast võimalust kaasata tunnustatud eksperte oma toote või teenuse turule toomise plaane üheskoos looma, arutama ning täiendama. Esimese poolaasta meistriklassid toimuvad kahes grupis: jaanuarist märtsini ning märtsist maini. Soodustingimustel on võimalik registreeruda kuni 15. novembrini.
#000005
Meistriklass aitab ettevõtjatel vähendada uue toote turule toomisega kaasnevaid riske ning parandada uute toodete või teenuste ellujäämisvõimalusi konkurentsitihedas ärikeskkonnas. Neljast töötoast, koostööst valdkondlike ekspertidega ja individuaalsest tööst koosnev praktiline intensiivkursus on mõeldud 2-3 meeskonnaliikmele (soovitavalt ettevõtte tegevjuhile ning võtmeisikutele), kes vastutavad uute toodete turule toomise eest. Osalema on oodatud nii ettevõtted, kes on alles uut toodet või teenust turule toomas, kui ka need, kes soovivad juba olemasolevat toodet viia uutele turgudele.
#000006
Valdkondlikest ekspertidest on kaasatud nimekad strateegid ja ettevõtjad, kes on olnud seotud selliste edukate ettevõtetega nagu Cleveron, Velvet, Rabaconda, Brand Manual, Roofit.Solar, Click&Grow, Incap Electronics, IGLUCrafts, Estanc, Favor, Defendec jne. Koostöös ekspertidega saavad ettevõtjad läbi arutada uue toote lansseerimisega seotud üldiseid ning ka spetsiifilisemaid küsimusi, seda kõike näost-näkku toimuva kaheksa 1,5-tunni pikkuse kohtumise käigus.
#000007
Praktiliste töötubade tegevust juhendavad ettevõtjad-koolitajad Kaarel Mikkin, Jakob Saks ja Roman Zahharov, kes lähtuvad põhimõttest “mõõdukalt teooriat ja rohkem praktikat”. Lisaks jagavad igas töötoas oma kogemusi ka praktikutest ettevõtjad. Kaarel Mikkini sõnul on meistriklass väga erakordne võimalus kohtuda tipptasemel ekspertidega väga erinevatest valdkondadest, kelle jutule ettevõtjad omal käel tõenäoliselt ei jõuakski. “Eksperdid aitavad paremini läbi mõelda olemasolevaid ideid ning annavad juurde uusi vaatenurki, samal ajal peegeldades tagasisidet ettevõtte ärimudelile ning juhtimisprotsessidele,” märgib Mikkin. Tutvu ekspertidega lähemalt.
#000008
Töötubade ja kohtumiste vahel tuleb ettevõtete meeskondadel lahendada praktilisi iseseisvaid ülesandeid, mille alusel sünnibki kava uue toote turule toomiseks. Meistriklassi eesmärk on anda osalevatele ettevõtetele mõistmine, milliseid erinevaid nüansse tuleb turu vallutamisel silmas pidada. Kuidas planeerida ja juhtida uue toote turule toomist? Kuidas uut toodet positsioneerida ning hinnastada? Milliseid kommunikatsioonitegevusi tasub planeerida parima tulemuse saavutamiseks ning kuidas mõõta uue toote edukust?
#000009
“Ettevõtjad ei tegele tihti äriarendusega planeeritult ja süsteemselt, seepärast on meistriklassi üheks võluks ka selle intensiivsus, mis sunnib tegutsema, kohtuma, iseseisvalt tööd tegema küllaltki kindlas ajaraamis. Kui reeglina on klient kõige olulisem, kellele oma aega pühendada, siis siin tuleb vaadata ennast kliendina ja teadlikult investeerida oma aega, et programmist ka kasu saada,” leiab Mikkin.
#000010
Uue toote turule toomise meistriklassi koolitaja Roman Zahharov äriprotsesside koolituspäeval
#000011
Uue toote turule toomine sobib ettevõttele, kes omab omatoote prototüüpi, mille turule toomise kava koostama hakataksegi. Soovitavalt on ettevõttel vähemalt kolm aastat tegutsemis- ja ekspordikogemust ning kuhjaga ambitsioonikaid eesmärke ja kasvupotentsiaali. Mikkin lisab, et meistriklassis osalemise suureks lisaväärtuseks on tipptasemel kontaktvõrgustiku loomine nii ekspertide kui ka teiste osalejatega, sest kuigi ettevõtted võivad tegutseda erinevates valdkondades, on väljakutsed tihti sarnased.
#000012
Avalduse meistriklassis osalemiseks saab esitada veebis, kuni 15. novembrini kehtib varajase registreerija soodushind 789 eurot (lisandub käibemaks), hilisema registreerumise korral on osalustasu 900 eurot (lisandub käibemaks). “Osalustasu on võrdlemisi sümboolse suurusega, sest tegelikult saavad ettevõttest kolm inimest osaleda neljas töötoas ning 12 tundi kohtuda ekspertidega, kelle tunnihind ületab muul ajal 100 euro piiri. See aitab ehk kõhklejatel ületada mõttebarjääri, et kas see meistriklass ikka on oma hinda väärt. Uue toote turule toomise intensiivkursus on üks kasulikumaid ja parima tootlusega investeeringuid,” kinnitab Mikkin.
#000013
“Meistriklassis osalemise suureks boonuseks oli võimalus aeg maha võtta ekspertide ja mentoritega, kes aitasid oma välisvaatleja pilguga meil mõista kaugemat perspektiivi. Rõõm on tõdeda, et mitmete mentorite ja ekspertidega suhtleme siiani – võitsime meistriklassiga endale juurde palju häid sõpru. Konkreetse tulemina sai Punch Drinks väärt õppetunni, kuidas vältida valusat õppetundi. Meie algne idee ei teostunud algselt planeeritud kujul, sest konsultatsioonide käigus mõistsime, et turu vallutamisega seotud mõte polnud veel päris küps. Kuid sellest arenes uus idee, millega liigume nüüd edasi. Soovitaksin meistriklassi neile, kellel on juba tootealge olemas, kuid pole sellega veel suurtele turgudele jõudnud. Meistriklassis leiavad kõik endale midagi olulist, eraldi tooksin esile tugevat rõhuasetust müügil ja turundusel.”
#000014
“Uue toote turule toomise meistriklassis osalemine on kasulik kõigile ettevõtetele, kuid suisa hädavajalik alustavatele ettevõtetele. Kursuse käigus jõutakse läbi käia ettevõtluse alustalad, alates toote omahinnast, kulustruktuurist, tootmise korraldamisest kuni peamise küsimuseni – kes tahaks selle toote eest raha välja käia? Energogen suutis möödunud aastal uue toote turule toomise meistriklassis oma kaheksast paneelist koosneva elektrijaama komplekti edukalt tootestada. Suurt abi saime koostööst mentoriga, kes aitas meid edukalt suunata toote hinnastamisel, et me ei küsiks oma toote eest liiga odavat hinda. Mentorite rakendamise loogika on hästi läbi mõeldud ning aitas lõpptulemuse saavutamisele palju kaasa.”
#000015
Emeri Saluveer on Ambrella Konsultatsioonid OÜ juhatuse liige, konsultant ja koolitaja. Omandanud magistrikraadiga võrdsustatud bakalaureuse kraadi avaliku halduse erialal Tartu Ülikooli Sotsiaalteaduskonnas. Samuti täiendanud end õppides Eesti Ettevõtluskõrgkool Mainor kursustel majandusarvestust ja finantsjuhtimist.
Varasemalt on ta töötanud peaspetsialistina majandusarengu osakonnas Võru Maavalitsuses, arendusprojektide konsultandina Tallinna Ülikoolis ja Keskkonnaministeeriumis ning pearevidendina Maksu- ja Tolliametis.
Emeril on üle 20 aasta kogemust erinevate valdkondade äriplaanide, toetusprojektide ja nende aruannete koostamisega enamjaolt ettevõtetele aga ka teistele organisatsioonidele. Koolitajana aktiivselt tegevutsenud aastast 2018.
#000016
Your email address will not be published. Required fields are marked *
#000017